**Avokádo**

Potrebujeme:

* jadro avokáda
* hlbší pohár
* špáradlá
* vodu
* hlinu
* kvetináč
* dlhšiu tyč/konár
* špagátik

Postup:

1. Jadro avokáda jemne zbavíme vrchnej šupky.
2. Nie moc hlboko do jadra vpichneme 3 špáradlá.
3. Vytŕčajúce časti špáradlá položíme na okraj pohára, v ktorom je naliata voda (tak aby jadro bolo minimálne do ¼ ponorené vo vode).
4. Necháme na teplom a osvetlenom mieste.
5. Neskôr si nachystáme kvetináč s hlinou.
6. Keď nám avokádo zažne klíčiť, zasadíme ho do hliny.
7. Po čase, keď nám viac vyrastie, k nemu zapichneme do hliny nachystanú tyč a jemne priviažeme špagátikom k tyči.

**Fazuľa/hrach**

Potrebujeme:

* fazuľku alebo hrášok
* hlbšiu nádobku
* hlinu
* vodu

Postup:

1. To, čo sme si vybrali, dôkladne prepláchneme studenou tečúcou vodou.
2. Zoberieme nádobku do ktorej nasypeme hlinu.
3. Semienko vložíme do hliny
4. Hlinu polejeme. !!! Neprelejeme !!!
5. Potom len počkáme, dokým nezačne klíčiť.

**Žerucha**

Potrebujeme:

* semienka žeruchy
* kvetináč (môže byť aj jednoduchá miska)
* vatu

Postup:

1. Navlhčíme si vatu, ktorú následne položíme na dno misky.
2. Na vatu nasypeme nahusto semienka (semienka nesmú plávať).
3. Misku umiestnime v byte na teplé svetlé miesto.
4. Vatu treba udržiavať stále vlhkú.
5. Stabilnú vlhkosť môžeme docieliť aj tým, že na vrch misky umiestnime igelitové vrecúško.

**Bazalka**

Potrebujeme:

* semienka bazalky
* kvetináč
* ľahko priepustnú humóznu pôdu
* perlit

Postup:

1. Pôdu si dáme do kvetináča.
2. Do pôdy vmiešame trochu perlitu.
3. Semienka bazalky nasypeme riedko na povrch.
4. Jemne pritlačíme.
5. Kvetináč umiestnime na svetlé miesto a mierne zalievame.

**Pažítka**

Potrebujeme:

* semienka pažítky
* zeminu
* kvetináč
* vodu

Postup:

1. Zeminu si dáme do kvetináča.
2. Do zeminy si vyhĺbime menšie jamky.
3. Do jamiek nasypeme semienka.
4. Jamky jemne prikryjeme zeminou.
5. Nakoniec zalejeme.